Սառա Պենցո

Սառա Պենցո (իտալերեն՝ Sara Penzo, դեկտեմբերի 16, 1989(1989-12-16), Կիոջա, Վենետիկ, Վենետո, Իտալիա), իտալացի ֆուտբոլիստ, «Ռոմա» թիմի (2018 թվականից) և Իտալիայի հավաքականի դարպասապահ։ Մինչև 19 տարեկան աղջիկների 2008 թվականի Եվրոպայի չեմպիոն։


== Կարիերա ==


=== Ակումբային ===
Սառան ֆուտբոլով սկսել է զբաղվել 7 տարեկանից ու հրավիրվել է խաղալու քաղաքային թիմերից մեկում։ Սկզբում տղաները թերահավատորեն են վերաբերվել աղջկան, սակայն դարպասապահի լավ խաղի շնորհիվ Սառան նրանց համար դարձել է «յուրային»։ Հետագայում Սառան սկսել է մասնակցել Վենետիկի նահանգի մակարդակով բազմաթիվ մրցումների և 13 տարեկանում դարձել է «Կոջա Սոտոմարինա» ակումբի հիմնական խաղացող, իսկ 2006 թվականից սկսել է խաղալ Բ Սերիայում հանդես եկող «Գորդիջե» ակումբի երիտասարդական թիմում։ 2006 թվականի աշնանը Սառան լուրջ վնասվածք է ստացել խաղերից մեկի ժամանակ և չի մասնակցել մնացած խաղերին մինչև մրցաշրջանի վերջը։ Բժիշկները աղջկա մոտ խաչաձև կապանների պատռվածք են ախտորոշել, ինչի համար անհրաժեշտ է եղել վիրահատություն։ Չնայած հարկադիր ընդմիջմանը, Սառան շուտով ապաքինվել է և խաղացել մինչև 19 տարեկանների հավաքականում, որտեղ հաջողությամբ անցկացրել է 2008 թվականի Եվրոպայի առաջնության ընտրական խաղերը։                    
2007 թվականին 17-ամյա Սառան տեղափոխվել է Ա Սերիայում հանդես եկող Սասսարի քաղաքի «Տորրես» թիմ։ Մրցաշրջանում թիմը դարձել է Իտալիայի առաջնության արծաթե մեդալակիր, միաժամանակ Սառայի ջանքերի շնորհիվ նվաճել է երկրի գավաթը։ 2008 թվականի ամռանը Սառան, որպես մինչև 19 տարեկան աղջիկների Եվրոպայի նոր չեմպիոնուհի, հրավիրվել է իտալական «Վենետիկ 1984» ակումբ, որտեղ Սառան խաղացել է երեք տարի։ 2011 թվականի օգոստոսի 22-ին հաստատվել է իտալացու տեղափոխությունը Շվեյցարիայի առաջին լիգայի «Բազել» թիմ, սակայն մեկ տարի անց՝ 2012 թվականի հունիսի 15-ին, Սառան վերադարձել է հայրենիք և դարձել «Բրեշիա»-ի խաղացող ։ 2013-2017 թվականներին Սառան խաղացել է «Տավանյակո»-ի կազմում, որի հետ 2013/2014 մրցաշրջանում նվաճել է Իտալիայի գավաթը։


=== Հավաքականում ===
Սառան խաղացել է մինչև 14, 17 և 19 տարեկանների հավաքականներում։ Նա հինգ խաղերից չորսն է անցկացրել 2008 թվականի հուլիսին Ֆրանսիայում կայացած Եվրոպայի մինչև 19 տարեկանների առաջնությունում։ Մրցաշարում միակ գնդակը բաց է թողել միայն Ֆրանսիայի հավաքականից (գնդակը խփել է ֆրանսուհի Էժենի Լե Սոմմերը), եզրափակչում դարպասն անառիկ է պահել՝ թիմին թույլ տալով հաղթել Նորվեգիային և նվաճել չեմպիոնի տիտղոսը։ Միաժամանակ Սառան ընդգրկվել է մրցաշարի լավագույն խաղացողների ցուցակում։ 2009 թվականին Սառան հրավիրվել է մասնակցելու 2009 թվականի Եվրոպայի առաջնությանը հավաքականում՝ որպես պահեստային դարպասապահ, սակայն Աննա Մարիա Պիկարելին արդեն խաղում է եղել, և նա ոչ մի խաղի չի մասնակցել։
2010 թվականի մարտի 3-ին Սառան առաջին խաղն անցկացրել է Իտալիայի հավաքականի կազմում Կիպրոսում ընկերական մրցաշարում Անգլիայի հետ (Իտալիան պարտվել է 3:2 հաշվով)։ Նրա դեբյուտը պաշտոնական մրցաշարերում տեղի է ունեցել 2012 թվականի սեպտեմբերի 19-ին Աթենքում՝ 2013 թվականի Եվրոպայի առաջնության ընտրական մրցաշարում, երբ նա դուրս եկավ Հունաստանի հետ խաղում։ Անտոնիո Կաբրինին ընդգրկել էր Պենզոյին ազգային թիմում՝ մասնակցելու 2013 թվականին Շվեդիայում կայանալիք Եվրոպայի առաջնությանը։ Սառան այդ մրցաշարում Իտալիայի հավաքականի չորս հանդիպումներից ոչ մեկին չի մասնակցել։


== Նվաճումներ ==


=== Ակումբային ===
Իտալիայի գավաթի հաղթող՝ 2007/2008, 2013/2014


=== Ազգային հավաքականում ===
Մինչև 19 տարեկանների Եվրոպայի չեմպիոն՝ 2008


== Ծանոթագրություններ ==


== Արտաքին հղումներ ==
Սառա Պենցոյի էջը Football.it կայքումArchived 2016-01-17 at the Wayback Machine.